سوریه‌نین حلب شهرینده سیویل‌لرین وضعیتی بیرلشمیش میللت‌لر تشکیلاتی تهلوکه‌سیزلیک شوراسی ایله علاقه‌لی اولمایان، غیری-رسمی نیته‌لیکلی "آرریا فورمولو" توپلانتی‌سیندا موذاکیره اولوندو.
توپلانتیدا کؤنول‌لو حکیم‌لرله یاناشی، چوخ سایلی غیری-حکومت تشکیلات‌لارینین نماینده‌لری و بؤلگه متخصص‌لری ایشتیراک ائتدی‌لر.
هاوا هوجوم‌لاری نتیجه‌سینده داغیدیلان خسته‌خانا‌لارین و یارا‌لی‌لارین شکیللری و ویدئو گؤرونتولری‌نین گؤستریلدیگی توپلانتیدا بیرلشمیش میللت‌لر تشکیلاتی تهلوکه‌سیزلیک شوراسینا و اولوسلار آراسی توپلوما اینسان‌لارین حیات‌لارینی خلاص ائتمک اوچون داها چوخ حرکت ائتمک چاغیریشی ائدیلدی.
سوریه -آمریکا طب درنگی‌نین صدری دوقتور زاهئر ساهلوول توپلانتی‌داکی چیخیشیندا سوریا رژیم قوه‌لری‌نین 250 مین نفرین یئرلشدیگی حلب‌ین شرق حیسه‌سینی محاصریه آلدیغینی بیلدیردی.
سامر عطار آدلی حکیم ده 12 ایلدیر موناقیشه بؤلگه‌لرینده چالیشدیغینی ایفاده ائده‌رک سوریه‌نین حلب شهریندکی "اوتاندیریجی" آغری-آجینی هئچ یئرده گؤرمه‌دیگینی بیلدیردی.
بیرلشمیش میللت‌لر تشکیلاتینین اینسانی ایشلردن مسئول باش کاتیبی‌نین معاوینی استیون اوبراین‌ده چیخیشیندا حلب‌ شهرینه یاردیم‌لارین چاتدیریلماسی اوچون هفته‌ده 48 ساعت موناقیشه‌لره آرا وئریلمه‌سی باره‌ده چاغیریش ائتدی.
توپلانتی‌نین ائو صاحب‌لرین‌دن آمریکانین بیرلشمیش میللتر تشکیلاتیندا دایمی نماینده‌سی سامانتا پاورده  چیخیشیندا: "سیویل‌لرین سیاسی بازارلیک مؤوضوعسو، و یا محاربه تاکتیکی کیمی ایستیفاده ائدیلمدیگینی وورغولاماق مجبوریتیندییک" دئیه دانیشدی.
روسیانین بیرلشمیش میللترده کی دایمی نماینده‌سی‌‌نین معاوینی ولادیمیر سفرانکوف ایسه آمریکالی و غرب همکارلارینی گناهلاندیرا‌راق: "قانونی سوریا رژیمی‌نین ترورلا مباریزه تدبیرلریندن بحث ائتمک عوضینه سوریه‌ده‌کی پروبلئمین اصل سبب‌لری اعتراف ائدیلمه‌لی‌دیر" دئدی.
قئید ائدک کی، ونزوئلالی دیپلومات دیگو آرریانین آدی وئریلن "آرریا فورمولو" توپلانتی‌لاری بیرلشمیش میللت‌لر تشکیلاتی تهلوکه‌سیزلیک شوراسی‌نین عضو‌لری‌نین سون ایللر ایستیفاده ائتدیگی اصول‌لاردان بیری‌دیر. بوتون عضو‌لرین ایشتیراک ائتمه‌سی‌نین واجیب اولمایان بو توپلانتی‌لارین اسنک چرچیوه‌سی واردیر.
